Էիլին Հեքարթ

**Էիլին Հեքարթ** (,), ամերիկացի դերասանուհի, «Օսկար» մրցանակի դափնեկիր երկրորդ պլանի լավագույն դերասանուհի անվանակարգում (1973)։

## Վաղ կյանք
Աննա Էիլին Հեքարթը () ծնվել է Օհայո նահանգի Կոլումբուս քաղաքում իռլանդական ընտանիքում։ Նրա մայրը՝ Էսթերը (ծնվ. ան․ Սթարք), ամուսնացել է Լեո Հերբերտի հետ (ոչ կենսաբանական հայր) իր մոր պահանջով, որպեսզի նրա երեխան չծնվի անօրինականության խարանով։ Շուտով Էիլինին օրինականորեն որդեգրել էին իր մորական տատիկի երկրորդ հարուստ ամուսինը՝ Ջ.Վ. Հեքարտը՝ նրան տալով ազգանուն, որով նա հայտնի կլիներ իր ողջ կյանքի ընթացքում։ Նա ունեցել է երկու խորթ քույր՝ Էնն ու Մերլինը։ Նա ավարտել է Օհայոյի պետական համալսարանի «Դրամատիկական արտիստ» կուրսը։ Նա նաև սովորել է դրամա Նյու Յորքի «*HB ստուդիայում*»։

## Կարիերա
Իր կարիերան Բրոդվեյուն նա սկսել է 1943 թվականին որպես ռեժիսորի օգնական և «Կրիայի ձայնը» բեմադրության մեջ կրկնօրինակող։

Այնուհետև հաջորդել են բրոդվեյան մի շարք պիեսներ, իսկ ավելի ուշ՝ աշխատանք հեռուստատեսությունում և կինոյում։ 1973 թվականին նա «Օսկար» է ստացել երկրորդ պլանի լավագույն դերասանուհի անվանակարգում՝ «Թիթեռնիկներն ազատ են» ֆիլմի համար։ Հետագայում դերասանուհին հիմնականում աշխատել է հեռուստատեսությունում՝ նկարահանվելով «Սան Ֆրանցիսկոյի փողոցներ», «Լու Գրանտ», «Մութ կողմի հեքիաթները» և «Ճանապարհ դեպի դրախտ» հեռուստասերիալներում։ Նրա դերերը մեծ էկրանին հազվադեպ են հայտնվել և ներկայացվել են  երկրորդական  կերպարներով «Թաքնված տեղը» (1975), «Այրված զոհաբերություններ» (1976) և «Կոտրված սրտերի լեռնանցք» (1986) ֆիլմերում։ Վերջին անգամ դերասանուհին մեծ էկրանին հայտնվել է 1996 թվականին «Առաջին կանանց ակումբ» կատակերգությունում, որտեղ նա խաղացել է Դայան Քիթոնի հերոսուհու մոր դերը։ Հաջորդ երկու տարիների ընթացքում  նա փոքր դերեր խաղացել է մի շարք հեռուստասերիալներում, որից հետո ավարտել է դերասանական կարիերան։

## Անձնական կյանք
1944 թվականին դերասանուհին ամուսնացել է Ջոն Հարիսոն Յանքի Կրտսերի՝ քոլեջից իր սիրելիի հետ։ Նրանք ունեցել են երեք որդի։ Նրա որդին՝ Լուկ Յանքին, 2006 թվականի գրել է իր կենսագրությունը՝ «*Ուշադրության կենտրոնում։ Մեծանալով Էիլին Հեքարթի հետ*»։

Հեքարտը դեմոկրատ է եղել։ Նա հանդիպել է Նախագահ Լինդոն Բ. Ջոնսոնին Սպիտակ տանը 1967 թվականին։

Հեքարտը հռոմեական կաթոլիկ էր։

## Մահ
Էիլին Հեքարթը մահացել է կարցինոմայից (էպիթելային հյուսվածքի չարորակ ուռուցք) Կոնեկտիկուտ նահանգի Նորուոք քաղաքում գտնվող իր տանը 82 տարեկան հասակում։ Նրան դիակիզել են Նյու Յորքի Մանհեթեն քաղաքում գտնվող «Music Box Theatre»-ի մոտ ցրված մոխիրով։ Նրա ներդրումը ԱՄՆ-ի կինոարդյունաբերության մեջ նշվել է աստղով Հոլիվուդի փառքի ծառուղում։

## Ֆիլմագրություն
* 1996 — Առաջին կանանց ակումբ — *Քեթրին ՄքԴուգան*
* 1994 — Վերջին դավաճանություն — *Սառա ՄքՆեիլ* 
* 1986 — Կոտրված սրտերի լեռնանցք — *Մերի*
* 1986 — Գրավել օրը — *Կինը հուղարկավորության ժամանակ*
* 1979 — Ջինի վիշտերը — *Ռոզմարի* (TV)
* 1978 — Անսպասելի սեր — *Տիկին Մելոյ* (TV)
* 1976 — Այրված զոհաբերություններ — *Ռոզ Օրլայդայզ*
* 1975 — Թաքնված տեղը — *Քեթի*
* 1972 — Ազատության թիթեռնիկներ — *Տիկին Բեյքեր*
* 1968 — Այդպես չես վերաբերվում տիկնոջ հետ — *Տիկին Բրումել*
* 1967 — Վերև դեպի ներքև տանող աստիճաններով — *Հենրիետա Պաստորֆիլդ*
* 1960 — Վարդագույն զուգագուլպաներով վհուկը — *Տիկին Լոնա Հաթաուեյ*
* 1958 — Թեժ սեզոն — *Ալմայի ընկերուհի*
* 1957 — Վատ արյուն — *Հորթենս Դեիջել* 
* 1956 — Կանգառ — *Վերա*
* 1956 — Վերևում ինչ-որ մեկը սիրում է — *Բարբելա*

## Մրցանակներ
* «Ոսկե գլոբուս» 1957 — «Երկրորդ պլանի լավագույն դերասանուհի» («Վատ արյուն»)
* «Օսկար» 1973 — «Երկրորդ պլանի լավագույն դերասանուհի» («Ազատության թիթեռնիկներ»)
* «Էմմի» 1994 — «Լավագույն հյուր դերասանուհի կատակերգական սերիալում» («Սեր և պատերազմ»)
* «Թոնի» 2000 — «Կյանքի ձեռքբերումների մրցանակ»

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Երկրորդ պլանի լավագույն դերասան Օսկարի մրցանակակիրներ
Կատեգորիա:Թատրոնի դերասաններ
Կատեգորիա:Հոլիվուդյան փառքի ծառուղի
Կատեգորիա:Քաղցկեղից մահացածներ
Կատեգորիա:Օհայո նահանգի համալսարանի շրջանավարտներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի դերասանուհիներ